## HMPPS – Látogatásokhoz kapcsolódó tesztelés GYIK a fogvatartottak részére

### Mit jelent a látogatásokhoz kapcsolódó tesztelés?

Laterális tesztcsík (LFD) gyorstesztet kaphat minden börtönbe látogató és azok a személyek is, akiket meglátogatnak. Ez azt jelenti, hogy ha a látogatók (és a látogatott személy, amennyiben kért tesztet) teszteredménye negatív a Covid-19 betegségre, akkor engedélyezett a fizikai érintkezés. A látogatások előtti tesztelés csökkenti a vírus elterjedésének kockázatát a börtöneinkben élők és dolgozók között, illetve a közösségben.

**Ez milyen börtönökre érvényes?**

Minden angliai börtönben elérhető a látogtás előtti tesztelés

### Milyen teszt elvégzését kérik tőlem?

Ha látogatása lesz a közeljövőben, akkor arra kérjük, hogy végezzen el egy laterális tesztcsík (LFD) gyorstesztet vagy a látogatás napján vagy az azt megelőző napon. Ez a teszt egy orr- és garatnyálkahártyából vett mintát jelent és az eredmény 30 percen belül kimutatható. Ez ugyanaz a tesztelési mód, amit a közösségben is felajánlanak jelenleg, beleértve az iskolákat és gondozóotthonokat. Előfordulhat, hogy ez nem lesz elérhető, de ne aggódjon, a látogatás ilyen esetekben is megtörténhet.

**A látogatóim is elvégzik a tesztet?**

Arra kérjük a látogatóit is, hogy a látogatás előtt végezzék el az LFD tesztet. Ha a látogatók teszteredménye negatív, akkor a fizikai érintkezés engedélyezett a látogatás során.

### Miért kellene elvégeznem az LFD tesztet?

Amennyiben a tesztelés elérhető a látogatás napján, az LFD teszt elvégzésével és negatív eredmény birtokában lehetősége lesz a fizikai érintkezésre a látogatójával, ha az ő teszteredménye is negatív. Abban az esetben is engedélyezett a fizikai érintkezés a látogatóival, ha a teszt nem elérhető Önnek azon a napon, de a látogatói elvégezték a tesztet és negatív lett az eredményük.

Arra kérjük, hogy végezze el a tesztet, amikor lehetősége van rá a börtönben. A tesztelés önkéntes, de segít nekünk abban, hogy a potenciális megbetegedéseket a börtönbe kerülésük előtt beazonosítsuk, és abban is, hogy a korlátozások szigorítását elkerülhessük a jövőben.

A börtönök zárt környezetet jelentenek és a vírus gyorsan terjedhet a börtönközösségben. A vírus börtönbeli elterjedésének megakadályozása érdekében és amellett, hogy az állandó személyzet tesztelése már folyamatos, arra kérjük a látogatókat és a fogvatartottakat, hogy végezzenek el egy LFD tesztet a látogatás előtt. A vírus jövőbeni elterjedésének megakadályozása rendkívül fontos ahhoz, hogy a börtönök enyhíthessenek a korlátozásokon és a látogatások élményét jobbá tehessék.

### Mindenképp el kell végeznem egy tesztet ahhoz, hogy a látogatás megtörténhessen?

Nem. A tesztelés önkéntes, de arra biztatjuk Önt, hogy vegyen részt a tesztelésben az Ön, a látogatók és a börtönközösség más tagjainak védelme érdekében. A látogatás akkor is megtörténhet, ha a látogatói nem vesznek részt a tesztelésben, viszont a fizikai érintkezés nem engedélyezett ilyen esetekben.

### Az otthon elvégzett teszt eredményét bizonyítania kell a látogatómnak?

Arra kérjük a látogatókat, hogy bizonyítékkal szolgáljanak a látogatás napján az otthon elvégzett teszt eredményéről, mivel a tesztelés önkéntes. A fizikai érintkezés engedélyezéséhez muszáj bizonyítékot szolgáltatniuk az otthon elvégzett teszt eredményéről. Ha nem tudnak bizonyítékot felmutatni, akkor a helyszínen kérhetnek tesztet. Ha a teszteredményük pozitív és nem követik a házi karanténra vonatkozó előírást, akkor azzal törvényt sértenek és megszegik a kormány utasításait.

### Mi történik akkor, ha a látogatóm nem tudja elvégezni a tesztet otthon vagy a közösségben?

Ha a látogatója nem fér hozzá a teszthez a közösségben, akkor tőlünk kaphat egy tesztet, amikor a látogatásra megérkezik. A teszt elvégzése körülbelül 45 percet vesz igénybe, ezért korábban kell majd érkezniük a látogatásra. A látogatóknak körülbelül 1 órával a látogatás időpontja előtt kell megérkezniük, hogy legyen idő a regisztrációra és a tesztelésre

### Mi történik akkor, ha negatív a teszteredményem?

Ha az Ön teszteredménye negatív és a látogatók teszteredménye is negatív, akkor a fizikai érintkezés engedélyezett velük a látogatás során

### Mi történik akkor, ha nem szeretnék részt venni a tesztelésben?

A fizikai érintkezés engedélyezett akkor is, ha nem kér tesztet vagy a tesztelés nem elérhető, de a látogatói elvégzik a tesztet és a teszteredményük negatív. Nem engedélyezett a fizikai érintkezés abban az esetben, ha a látogatója visszautasítja a tesztet. A látogatás megtörténhet ettől függetlenül.

### Mik az előnyei annak, ha a látogatóm a tesztet az otthonában végzi el?

Ha a tesztet otthon elvégzik, akkor elkerülhetik azt az eshetőséget, hogy feleslegesen utaznak, mert a látogatóközpontban pozitív teszteredményt kapnak. Ezzel elkerülhetik a felesleges utazási költségeket és a csalódást is, ha nem lesz lehetséges a látogatás azon a napon. A közösség védelmét is elősegítik, ha már az utazásuk előtt tudják, hogy nem fertőzöttek.

### Hogyan kaphat a látogatóm tesztet a közösségben?

A tesztelés számos módon elérhető a közösségben. Ha a látogatója egy középiskolás gyermek szülője vagy gondozója, akkor az iskolán keresztül is kaphat otthon elvégezhető tesztet. Egy Gyorsteszt Központba (Rapid Testing Centre) is elmehet, ha ilyen rendelkezésre áll a lakóhelye közelében. Alternatívaként, felkeresheti a helyi gyógyszertárat vagy a gov.uk weboldalt további információkért.

### Ha elvégeztem egy tesztet és az eredmény pozitív, akkor is megtörténhet a látogatás?

Nem, ha az Ön vagy a látogatója teszteredménye pozitív, akkor nem lehetséges a látogatás. Ez csökkenti a vírus továbbterjedésének kockázatát, ami a közösség, illetve a börtöneinkben élők és dolgozók védelmét segíti elő.

Mennyibe kerül ez?

A Covid-teszt ingyenes.

### A látogatásra gyermekek is jönnek; nekik is részt kell venniük a tesztelésben és ha igen, ki végzi el a tesztet?

A 11 évesnél fiatalabb gyermekeknek nem kell részt venniük a tesztelésben és a fizikai érintkezés engedélyezett számukra. Ha gyermek 11 éves, akkor arra biztatjuk a szülőt/gyámot, hogy egyezzen bele abba, hogy a gyermek tesztet kaphasson és a tesztet a szülőnek/gyámnak kell elvégeznie a gyermeken. A 12 éves vagy idősebb gyermekek önállóan végzik el a tesztet. Ez összhangban van a középiskolákban zajló tesztelés irányelveivel. A 11 éves vagy idősebb gyermekek csak akkor érintkezhetnek a látogatott személlyel, ha a teszteredményük negatív.

### A látogatóm nem tudja a tesztet fizikailag elvégezni, megteszik ezt Önök neki?

Nem. A HMPPS személyzete segítséget nyújthat abban, hogy hogyan kell a tesztet elvégezni, de nem tehetik azt meg más helyett. Egy közösségi tesztközpontban vagy a helyi háziorvosi rendelőben is készíttethetnek tesztet, ha nem tudják a tesztet önállóan elvégezni.

### Egészségügyi okok miatt nem végezhető teszt rajtam / a látogatómon.

Ha Ön vagy a látogatója egészségügyi okok miatt nem vehet részt a tesztelésben, akkor egy igazolást kell benyújtania a háziorvosától erről. A látogatáskor így is engedélyezett lehet a fizikai érintkezés, ha azok, akik el tudták végezni a tesztet, negatív eredményt mutatnak fel.

### Nekem vagy a látogatómnak pozitív lett az eredménye egy PCR teszt elvégzése után. Elvégezhetjük a tesztet így is?

Ha a látogatója úgy gondolja, hogy nem szükséges a tesztelésben részt vennie, mert az elmúlt 90 napban pozitív lett az eredménye egy PCR teszt elvégzése után és ezt igazolni is tudja, akkor a fizikai érintkezés engedélyezett lesz a látogatáson (abban az esetben, ha ugyanazon látogatói csoport más tagjai negatív teszteredményt mutatnak fel és a házi karanténra vonatkozó időszak már letelt). Amennyiben a látogatója erről nem tud bizonyítékot felmutatni, akkor elvégezhet egy LFD tesztet a fizikai érintkezés érdekében.

Ha az Ön PCR teszt eredménye igazoltan pozitív lett az elmúlt 90 napban és már letelt a karanténra vonatkozó időszak, illetve ezt bizonyítani is tudja (az egészségügyi személyzet tudja igazolni, hogy a PCR teszt akkor történt, amikor börtönben volt), akkor a fizikai érintkezés engedélyezett lesz a látogatások során abban az esetben, ha a látogatói is elvégezték a tesztet. Amennyiben erről nem tud bizonyítékot felmutatni, akkor elvégezhet egy LFD tesztet a fizikai érintkezés érdekében.

### A látogatóm tömegközlekedéssel jött a látogatásra a börtönbe. Utazhat tömegközlekedéssel haza, ha a teszteredménye pozitív?

Azt javasoljuk a látogatóknak, hogy amennyiben lehetséges, a börtönbe utazás előtt végezzék el a tesztet. Ha a látogató teszteredménye pozitív, akkor jobb a tömegközlekedést elkerülnie és más módon hazautazni, amennyiben ez lehetséges. Ha a látogatónak tömegközlekedéssel kell utaznia, akkor a kormány útmutatását követnie kell, ami a biztonságos utazás érdekében a maszk viselését és a másoktól való távolságtartást írja elő, illetve csak olyan felületek érintését, mely feltétlen szükséges.

### Ha elvégeztem a tesztet és az eredményem negatív, akkor lehetőségem lesz egy normális látogatásra, ahol nem kell maszkot viselnem és 2 méteres távolságot tartanom? Lehetőségem lesz a fizikai érintkezésre a látogatóimmal?

A látogató(k) és a látogatott személy is köteles maszkot viselni minden látogatás során, a teszteléstől függetlenül. Lehetőség van a fizikai érintkezésre a maszk viselése mellett azonban, ha a látogatás napján végzett teszt eredménye negatív (amennyiben a teszt elérhető Önnek) és a látogatók teszteredménye is negatív. Távolságot kell majd tartania másoktól, amíg a látogatóközpontban tartózkodik, illetve mialatt a látogatások területére megy és onnan visszatér.

### Ha beleegyezem a tesztelésbe és negatív a teszteredményem, honnan tudhatom azt, hogy az ugyanazon helyiségben tartózkodók nem fertőzöttek és nem lesz veszély arra, hogy elkapom a vírust?

Nem tudhatja, hogy ki végezte el a tesztet és ki nem. Nem osztjuk meg az Ön adatait senki mással. Mindenesetre, mindenki köteles távolságot tartani amíg a látogatóközpontban tartózkodik, illetve mialatt a látogatások területére megy és onnan visszatér. Minden látogató és fogvatartott számára kötelező a maszkviselés. Mindenkit arra biztatunk, hogy végezze el a tesztet.

### Minden alkalmazottat letesztelnek?

Az alkalmazottak is elvégezhetik a tesztet a tesztelési programunk keretében.

### Lehetséges üdítőt vásárolni a látogatóteremben?

Jelenleg nem lehet üdítőt vásárolni.

### Rendelkezésre áll játszósarok a gyermekek részére a látogatóteremben/látogatóközpontban?

Az épületen belül található játszósarkok nem lesznek nyitva most, mivel igyekszünk a fizikai érintkezést minimálisra csökkenteni a vírus elterjedésének megakadályozása érdekében.

### Mivel tölhetik az időt a gyermekek, ha a játszósarok nem lesz nyitva?

Ez helyszínenként változhat.

### Továbbra is engedélyezett a fizikai érintkezés a gyermekeknek?

A 11 éves vagy fiatalabb gyermekek számára engedélyezett a fizikai érintkezés, teszt nélkül is. A 12 éves vagy idősebb gyermekek számára akkor lehetséges a fizikai érintkezés, ha elvégeztek egy tesztet és a teszteredményük negatív.

### A teszteléssel eltelt idő beleszámít a látogatási időbe?

Nem, a teszt a látogatás előtt történik és utána az előre meghatározott idő áll rendelkezésre a látogatásra. A teszt elvégzése körülbelül 45 percet vesz igénybe, a regisztrációt és az eredmény kimutatása előtti várakozási időt is beleszámítva. A látogatónak körülbelül 1 órával a látogatás időpontja előtt kell megérkeznie, hogy legyen idő az érkezés regisztrációjára és a tesztelésre. **Ha a látogató bizonyítékot mutat fel a látogatás napján végzett LFD teszt negatív eredményéről, akkor nem kell újabb tesztet elvégeznie a helyszínen és a látogatásra sem kell hamarabb megérkeznie.**

### Megkaptam a védőoltást, így is szükség van a tesztre?

Igen, a védőoltás után is szükséges a tesztelés. A védőoltás nem akadályozza meg azt, hogy Ön elkapja a vírust és átadja azt másoknak.

### Mi történik akkor, ha többen jönnek a látogatásra és az egyikük pozitív, lehetősége lesz a többieknek a látogatásra?

Ha együtt utaztak a látogatásra ugyanazon járműben, az a teszteléssel és nyomkövetéssel foglalkozó programot is érinti és a látogatás nem kivitelezhető ilyen esetben. Ha külön utaztak, akkor a pozitív teszteredménnyel rendelkező személy nem vehet részt a látogatáson, viszont a csoport többi tagja igen.

### Ha az én tesztem vagy a látogatóm tesztje pozitív eredményt mutat, akkor beleszámít az időpont a látogatásokra vonatkozó keretembe?

Nem, a látogatás nem történik meg ilyen esetben, így a látogatásra vonatkozó keretből nem kerül levonásra. Kérhetnek majd másik időpontot a látogatásra